
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 165
                                                             din 27 septembrie 2019
privind concesionarea directă a unui teren
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 25.246/10.09.2019 şi la Consiliul Local Sighișoara cu nr. 26.348/19.09.2019, de referatul de aprobare, înregistrat cu nr. 25.249/10.09.2019, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ;

Având în vedere adresa înregistrată la Municipiul Sighişoara cu nr. 23.889/27.08.2019, prin care domnul Albert Sandor solicită concesionarea terenului, proprietate a Statului Român, în suprafață de 111,00 mp., situat în Municipiul Sighișoara, str. Podei, nr. 4, înscris în C.F. nr. 53193, nr. top. 2790, în vederea construirii unei cabane;

Având în vedere faptul că în susținerea cererii, domnul Albert Sandor, face cunoscut faptul că pe terenul solicitat este edificată o construcție, pe care a dobândit-o prin cumpărare, și pentru care, datorită faptului că aceasta se afla într-o stare avansată de degradare, necesitând ample lucrări de reparație și modificări pentru a putea fi folosită ca locuință, s-a emis certificatul de urbanism nr. 387/13.12.2018, în scopul obținerii autorizației de construire;

Având în vedere faptul că, în prezent, domnul Albert Sandor are în derulare contractul de închiriere nr. 65/10351/01.07.2011, astfel cum a fost modificat și completat prin actul adițional nr. 1/29.07.2016, încheiat cu Municipiul Sighișoara, având ca obiect terenul aferent construcției, situat în Municipiul Sighișoara, str. Podei, nr. 4, în suprafață de 111 mp, înscris în C.F. nr. 53193 (nr. C.F. vechi 3848) sub nr. top. 2790;

Având în vedere faptul că terenul solicitat spre concesionare se află pe raza unității administrativ-teritoriale și este cuprins în inventarul Municipiului Sighișoara în domeniul privat în urma Hotărârii Consiliului Local Sighișoara nr. 114/2011, prin care s-a aprobat închirierea directă a suprafeţei de 111 mp., teren - curţi construcţii - aferent construcţiei, situat în Municipiul Sighişoara, str. Podei, nr. 4, înscris în C.F. nr. 53193 (nr. C.F. vechi 3848), sub nr. top. 2790, către Albert Sandor, proprietarul construcţiei;

Având în vedere prevederile art. 5 (2) din Hotărârea Consiliului Local Sighișoara nr. 267/20.12.2018; 

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ;

Având în vedere prevederile art. 15, lit. e) din Legea nr. 50/1991 privind autorizarea executării lucrărilor de construcţie, republicată, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere faptul că Municipiul Sighișoara, ca unitate administrativ-teritorială, deține rangul de posesor al terenului antemenționat, proprietate a Statului Român, în exercitarea stăpânirii acestuia comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunului, precum și folosința acestuia prin posibilitatea utilizării bunului și a culegerii fructelor acestuia;

Având în vedere faptul că Municipiul Sighișoara îndeplinește calitatea de posesor, prin elementul corpus, respectiv, există contact direct cu bunul, acesta fiind stăpânit în materialitatea sa, prin realizarea de fapte materiale, încheindu-se acte juridice prin care exercită prerogativele unui drept real principal;

Ținând cont de faptul că în urma concesionării nu sunt afectate planurile de sistematizare, că terenul nu face obiectul Legii nr. 10/2001 republicată, cu modificările şi completările ulterioare şi al Legii nr. 247/2005 și, de asemenea, că prin încheierea contractului de concesiune se aduc venituri suplimentare la bugetul local;
Având în vedere Raportul de specialitate al Direcţiei Administrarea Patrimoniului, înregistrat cu nr. 25.248/10.09.2019, prin care se propune aprobarea concesionării directe a terenului amintit mai sus;
Având în vedere avizele favorabile ale comisiilor de buget și juridică;
În temeiul art. 129 (1) și (2) lit. „c” și a art. 196 (1) lit. „a” din Ordonanța de urgență a Guvernului nr. 57/2019 privind Codul administrativ,
H O T Ă R Ă Ş T E:
Art. 1. Se aprobă, începând cu data de 30.09.2019, încetarea contractului de închiriere nr. 65/10351/01.07.2011, astfel cum a fost modificat și completat prin actul adițional nr. 1/29.07.2016, încheiat între Municipiul Sighișoara și domnul Albert Sandor, având ca obiect terenul aferent construcției, situat în Municipiul Sighișoara, str. Podei, nr. 4, în suprafață de 111 mp, înscris în C.F. nr. 53193 (nr. C.F. vechi 3848) sub nr. top. 2790.
Art. 2. (1) Se aprobă, începând cu data de 01.10.2019, concesionarea directă a terenului, în suprafață de 111,00 mp., situat în Municipiul Sighișoara, str. Podei, nr. 4, înscris în C.F. nr. 53193 Sighișoara, nr. top. 2790, către domnul Albert Sandor, în vederea edificării unei locuințe de tip cabană cu regim de înălțime „P+M”.

(2) Stabilirea valorii redevenței pentru suprafața de teren de 111,00 mp., conform prevederilor art. 5 (2) din Hotărârea Consiliului Local Sighișoara nr. 267/20.12.2018, la 0,60 lei/mp./an, adică 66,60 lei/an.

(3) Valoarea redevenței se va indexa anual cu indicele de inflaţie.

(4) Durata concesiunii să fie de 49 (patruzeci și nouă) ani.

(5) Concesionarul va fi obligat să amenajeze terenul, conform Certificatului de Urbanism și a Autorizației de construcție.

Art. 3. Cu ducerea la îndeplinire a prezentei hotărâri se încredinţează Primarul Municipiului Sighișoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcţia Economică și Biroul Juridic din cadrul Municipiului Sighişoara. 

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoștinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Buzogany Erzsebet       

                                Contrasemnează/Avizat pentru legalitate

          SECRETAR GENERAL,



                     Bizo Anca
(Prezenta s-a adoptat cu 12 voturi ”pentru”, 6 voturi ”împotrivă și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Arhitectul Șef;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Juridic;

  1 ex. domnul Albert Sandor.
 12 ex.

 B.A. 

